proxectonos/corpus_dominio_legal_administrativo_tmp huggingface dataset:
ORDE do 25 de novembro de 2015 pola que se fai público o incremento do importe das axudas previstas na Orde do 30 de decembro de 2014 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2015.
Consellería de Política Social — III. Outras disposicións — 27/11/2015

A Orde do 30 de decembro de 2014 pola que se establecen as bases polas cales se rexerá a concesión da prestación económica de pagamento único por fillas e fillos menores de tres anos para o ano 2015, establece na súa exposición de motivos que o financiamento destas axudas se efectuará con cargo aos orzamentos xerais da Comunidade Autónoma de Galicia para o ano 2015, a través dos créditos consignados na aplicación 11.05.312B.480.0, polo importe global de 1.800.000 euros, incrementada en 140.000 euros pola Orde do 31 de agosto de 2015 pola que se modifica a Orde do 30 de decembro de 2014 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2015.
Tendo en conta o volume de solicitudes recibidas e tratando de dar resposta á ampla demanda da axuda, deben artellarse as medidas necesarias para garantir o dereito das persoas solicitantes e que cumpren os requisitos determinados na Orde do 30 de decembro a poderen recibir as axudas que lles corresponden, polo que parece oportuno incrementar o importe destinado á dotación orzamentaria consignada nas respectivas ordes para a concesión das ditas prestacións económicas.
Por todo o exposto e no uso das facultades que me foron conferidas,
Artigo único. Incremento dos créditos
Increméntase o importe total dos créditos para o financiamento das axudas previstas na Orde do 30 de decembro de 2014 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2015, modificada pola Orde do 31 de agosto de 2015, en 1.020.000 euros, na aplicación orzamentaria 11.05.312B.480.0.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de novembro de 2015
RESOLUCIÓN do 20 de novembro de 2015 pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 27/11/2015

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e na disposición derradeira primeira da Orde do 13 de outubro de 2015 pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 199, do 19 de outubro), esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Orde do 13 de outubro de 2015 (DOG núm. 199, do 19 de outubro).
A listaxe provisional de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es.
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez días hábiles, contados a partir do día seguinte ao da publicación desta resolución no Diario Oficial de Galicia, para emendaren o defecto que motivou a exclusión.
Os aspirantes que, dentro do prazo sinalado, non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos dispoñerán do mesmo prazo co obxecto de formularen reclamación.
A Estrada, 20 de novembro de 2015
RESOLUCIÓN do 23 de novembro de 2015 pola que se aproban e se fan públicas as relacións provisionais de admitidos e excluídos ás probas para a renovación da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 27/11/2015

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e na disposición derradeira primeira da Orde do 13 de outubro de 2015 pola que se convocan probas para a renovación da habilitación do persoal de control de acceso a espectáculos públicos e actividades recreativas (DOG núm. 199, do 19 de outubro), esta dirección xeral
Aprobar as listas provisionais de admitidos e excluídos ás probas para a renovación da habilitación do persoal de control de acceso a espectáculos públicos e actividades recreativas convocadas pola Orde do 13 de outubro de 2015 (DOG núm. 199, do 19 de outubro).
A lista provisional de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es.
A lista provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez días hábiles, contados a partir do día seguinte ao da publicación da presente resolución no Diario Oficial de Galicia, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos dispoñerán do mesmo prazo co obxecto de formular reclamación.
A Estrada, 23 de novembro de 2015
RESOLUCIÓN do 23 de novembro de 2015, da Secretaría Xeral da Emigración, pola que se amplía a dotación orzamentaria da Resolución do 9 de febreiro de 2015 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/11/2015

A Resolución do 9 de febreiro de 2015, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2015, publicada no DOG núm. 31, do 16 de febreiro de 2015, recolle no seu artigo 2, que para a concesión destas axudas se destinará un crédito de cen mil euros (100.000 €) con cargo á aplicación orzamentaria 04.30.312C.480.0, dos orzamentos xerais da Comunidade Autónoma de Galicia para o ano 2015. Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación.
Ao terse producido remanentes doutras convocatorias financiadas con cargo ao mesmo crédito, así como a outros créditos incluídos no mesmo programa, e toda vez que o crédito inicialmente destinado a esta convocatoria resultou insuficiente debido ao volume de solicitudes presentadas, cómpre ampliar o crédito inicialmente asignado a esta convocatoria.
Por todo o exposto, e no exercicio das facultades que me confire a disposición adicional segunda do Decreto 88/2013, do 30 de maio, de estrutura orgánica dos órganos superiores e de dirección dependentes da Presidencia da Xunta de Galicia,
Artigo único
Primeiro. Amplíase a dotación orzamentaria prevista na Resolución do 9 de febreiro de 2015, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2015, na contía de 15.000 euros na aplicación 04.30.312C.480.0.
Segundo. Esta ampliación non afecta o prazo para a presentación de solicitudes establecido na dita resolución nin ao resto do seu articulado.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de novembro de 2015
DECRETO 173/2015, do 13 de novembro, polo que se aproba o cambio de titularidade dun tramo da estrada provincial DP-1905 entre o p.q. 0,000 e o p.q. 0,540 a prol do Concello de Carballo.
Consellería de Infraestruturas e Vivenda — III. Outras disposicións — 27/11/2015

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7, que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A Deputación Provincial da Coruña en sesión plenaria do 27 de marzo de 2015 aprobou o cambio de titularidade da estrada provincial DP-1905 de Carballo á Feira de Verdillo entre o p.q. 0,000 ao 0,540 a prol do Concello de Carballo e solicita á Consellería de Medio Ambiente, Territorio e Infraestruturas a aprobación do dito cambio de titularidade, de conformidade co que se dispón no artigo 9 da Lei 8/2013, do 28 de xuño, de estradas de Galicia.
Ao abeiro das previsións legais, o Pleno do Concello de Carballo, con data do 27 de xullo de 2015, aceptou o cambio de titularidade do tramo da seguinte estrada:
• DP-1905 de Carballo á Feira de Verdillo desde o p.q. 0,000 ao p.q. 0,540.
De conformidade co anteriormente exposto, por proposta da Conselleira de Infraestruturas e Vivenda, logo de deliberación do Consello da Xunta de Galicia, na súa reunión do día trece de novembro de dous mil quince,
Artigo 1
Apróbase o cambio de titularidade a prol do Concello de Carballo do tramo da estrada provincial DP-1905 de Carballo á Feira de Verdillo desde o p.q. 0,000 ao p.q. 0,540.
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello de Carballo deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderanlle ao Concello de Carballo, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova administración titular da estrada.
Disposición derradeira
O presente decreto producirá efectos desde o día seguinte á súa publicación no Diario Oficial de Galicia.
Santiago de Compostela, trece de novembro de dous mil quince
ORDE do 16 de novembro de 2015 pola que se autoriza o cambio de denominación do colexio de educación infantil e primaria de Muras.
Consellería de Cultura, Educación e Ordenación Universitaria — III. Outras disposicións — 30/11/2015

De conformidade co previsto no artigo 8.1 do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Lugo.
Concello: Muras.
Código: 27015876.
Denominación actual: Colexio de Educación Infantil e Primaria de Muras.
Nova denominación: Colexio de Educación Infantil e Primaria Antía Cal Vázquez.
Santiago de Compostela, 16 de novembro de 2015
ORDE do 22 de xullo de 2015 pola que se resolve a adxudicación das axudas para a realización de actividades de formación en linguas estranxeiras no ano 2015, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 04/08/2015

Cumpridos os trámites establecidos no artigo 14 da Orde desta consellería do 16 de marzo de 2015, pola que se convocan axudas para a realización de actividades de formación en linguas estranxeiras no ano 2015, destinadas ao alumnado dos centros docentes sustentados con fondos públicos, en réxime de concorrencia competitiva, esta consellería, en cumprimento do establecido no artigo 17 da citada orde,
Primeiro. Adxudicar as axudas para realizar actividades de formación en linguas estranxeiras no ano 2015 ao alumnado que se relaciona no anexo desta orde.
Segundo. Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante a persoa titular da Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santago de Compostela, 22 de xullo de 2015
RESOLUCIÓN do 10 de xullo de 2015, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 13 de xuño de 2014 pola que se establecen as bases reguladoras do Programa de incentivos á formación e contratación -Programa Forcon- cofinanciado polo Fondo Social Europeo, e se procede á súa convocatoria para o ano 2014 (Diario Oficial de Galicia número 120, do 26 de xuño).
Consellería de Traballo e Benestar — III. Outras disposicións — 03/08/2015

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.322C.472.3, ao abeiro da Orde do 13 de xuño de 2014 pola que se establecen as bases reguladoras do Programa de incentivos á formación e contratación –Programa Forcon– cofinanciado polo Fondo Social Europeo, e se procede á súa convocatoria para o ano 2014.
O Programa de incentivos á formación e contratación –Programa Forcon– é cofinanciable polo Fondo Social Europeo, nunha porcentaxe do 80 %, no tema prioritario 63 do eixe 1 e no tema prioritario 66 do eixe 2, do programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007 no marco de programación 2007-2013.
Convocatoria. Orde do 13 de xuño de 2014 pola que se establecen as bases reguladoras do Programa de incentivos á formación e contratación -Programa Forcon- cofinanciado polo Fondo Social Europeo, e se procede á súa convocatoria para o ano 2014 (Diario Oficial de Galicia núm. 120, do 26 de xuño).
Santiago de Compostela, 10 de xullo de 2015
RESOLUCIÓN do 10 de xullo de 2015, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 9 de xuño de 2014 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2014 (Diario Oficial de Galicia número 114, do 17 de xuño).
Consellería de Traballo e Benestar — III. Outras disposicións — 03/08/2015

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.322C 472.2, ao abeiro da Orde do 9 de xuño de 2014 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2014.
Este programa está cofinanciado polo Fondo Social Europeo, nunha porcentaxe do 80 %, no tema prioritario 68 do eixe 1, do programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007 no marco de programación 2007-2013.
Convocatoria. Orde do 9 de xuño de 2014 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2014 (Diario Oficial de Galicia núm. 114, do 17 de xuño).
Santiago de Compostela, 10 de xullo de 2015
RESOLUCIÓN do 10 de xullo de 2015, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 30 de maio de 2014 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas, cofinanciado polo Fondo Social Europeo, e se procede á súa convocatoria para o ano 2014 (Diario Oficial de Galicia número 111, do 12 de xuño).
Consellería de Traballo e Benestar — III. Outras disposicións — 03/08/2015

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 11.02.322C.472.1 e 11.02.322C.472.3 ao abeiro da Orde do 30 de maio de 2014 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas, cofinanciado polo Fondo Social Europeo, e se procede á súa convocatoria para o ano 2014.
Este programa está cofinanciado polo Fondo Social Europeo, nunha porcentaxe do 80 %, no tema prioritario 63 do eixe 1 e no tema prioritario 66 do eixe 2, do programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007 no marco de programación 2007-2013.
Convocatoria. Orde do 30 de maio de 2014 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas, cofinanciado polo Fondo Social Europeo, e se procede á súa convocatoria para o ano 2014 (Diario Oficial de Galicia número 111, do 12 de xuño).
Santiago de Compostela, 10 de xullo de 2015
ORDE do 22 de outubro de 2015 pola que se nomea un membro da Comisión de Heráldica da Xunta de Galicia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 04/11/2015

A Lei 5/1997, do 22 de xullo, de Administración local de Galicia, regula os aspectos esenciais da Comisión de Heráldica de Galicia, configurándoa como órgano consultivo da Xunta de Galicia a quen lle corresponde emitir informe vinculante nos procedementos de aprobación, modificación ou rehabilitación de escudos ou bandeiras das entidades locais.
Mediante o Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, se regula a composición e funcionamento da Comisión de Heráldica da Xunta de Galicia, así como a adscrición desta á consellería competente en materia de réxime local.
O artigo 6 do Decreto 19/2010 recolle a composición e o nomeamento dos seus membros.
O artigo 7.1.a) establece como motivo de perda da condición de membro da Comisión de Heráldica o falecemento. Con data 7 de agosto de 2015 faleceu Xosé Antón García González-Ledo, nomeado vogal pola Resolución do 8 de setembro de 2011 (DOG núm. 180, do 20 de setembro).
O artigo 7.2 do citado Decreto 19/2010 establece que se se producise algunha vacante entre as persoas membros da Comisión de Heráldica por calquera dos motivos enumerados, procederase, no prazo de tres meses, á súa cobertura.
En virtude do exposto,
Nomear como membros da Comisión de Heráldica da Xunta de Galicia á persoa que a continuación se relaciona en substitución do vogal Xosé Antón García González-Ledo:
– Como vogal, Jaime Bugallal y Vela. Diplomado en Xenealoxía, Heráldica e Nobiliaria. Membro de número do Instituto Salazar y Castro de Genealogía y Heráldica (Madrid), da Académie Internationale d’Héraldique (Xenebra, Suíza) e da Real Academia Matritense de Genealogía y Heráldica (Madrid).
Santiago de Compostela, 22 de outubro de 2015
RESOLUCIÓN do 1 de outubro de 2015, da Secretaría Xeral do Mar, pola que se dá publicidade das axudas concedidas ao abeiro da Orde do 30 de decembro de 2014 pola que se establece a convocatoria para o ano 2015 e se particulariza o seu importe global máximo, para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiados polo Fondo Europeo de Pesca (FEP), que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos, tramitada como anticipado de gasto (Diario Oficial de Galicia número 30, do 13 de febreiro de 2015).
Consellería do Medio Rural e do Mar — III. Outras disposicións — 03/11/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 30 de decembro de 2014 pola que se establece a convocatoria para o ano 2015 e se particulariza o seu importe global máximo, para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiados polo FEP, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos, tramitada como anticipado de gasto, que figuran como anexo nesta resolución.
Santiago de Compostela, 1 de outubro de 2015
1. Finalidade: acondicionamento mariño e rexeneración, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos.
2. Financiamento: aplicación orzamentaria 12.31.723A.770.1, proxecto contable 201100802, cofinanciada nun 75 % polo Fondo Europeo da Pesca (FEP).
3. Beneficiarios e axudas concedidas:
RESOLUCIÓN do 15 de outubro de 2015, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 12/2014, do 22 de decembro, de medidas fiscais e administrativas.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/11/2015

Consonte o establecido non artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 15 de outubro de 2015
A Comisión Bilateral de Cooperación Administración Xeral da Estado-Comunidade Autónoma de Galicia adoptou o seguinte acordo:
Primeiro. De conformidade coas negociacións previas celebradas polo grupo de traballo constituído en cumprimento do previsto no Acordo da Comisión Bilateral de Cooperación Administración Xeral do Estado-Comunidade Autónoma de Galicia do 17 de marzo de 2014, para o estudo e a proposta de solución das discrepancias competenciais manifestadas en relación cos artigos 72 e 77 da Lei galega 12/2014, do 22 de decembro, de medidas fiscais e administrativas, ambas as partes considéranas liquidadas en canto aos ditos artigos 72 e 77, de conformidade co seguinte compromiso:
As partes acordan que a Xunta de Galicia promoverá a modificación dos preceptos considerados e acometerá os desenvolvementos regulamentarios necesarios co fin de que, no prazo de seis meses a partir da publicación deste acordo, o procedemento para o outorgamento da autorización comercial autonómica integre a intervención da Administración urbanística e do resto das administracións con competencias sectoriais afectadas.
Segundo. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserilo no
Boletín Oficial del Estado
e no
Diario Oficial de Galicia
.
Madrid, 24 de setembro de 2015
RESOLUCIÓN do 23 de xullo de 2015, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do tribunal que elaborará, supervisará e avaliará as probas para a concesión dos premios extraordinarios de educación secundaria obrigatoria ao rendemento académico correspondentes ao curso 2014/15, e se ditan instrucións para a realización das probas correspondentes.
Consellería de Cultura, Educación e Ordenación Universitaria — III. Outras disposicións — 03/08/2015

De conformidade co establecido no artigo 9 e en virtude da autorización da disposición derradeira primeira da Orde do 26 de xuño de 2015, pola que se convocan os premios extraordinarios de educación secundaria obrigatoria ao rendemento académico correspondentes ao curso 2014/15 (DOG do 7 de xullo),
Primeiro. Designar os membros do tribunal para elaborar, supervisar e avaliar as probas para a concesión dos premios extraordinarios de educación secundaria obrigatoria ao rendemento académico correspondentes ao curso 2014/15 e facer pública a súa composición, que é a que figura no anexo desta resolución.
Segundo. Fixar a data, horario, lugares de realización das probas e condicións de presentación dos candidatos e das candidatas.
1. As probas realizaranse o día 11 de setembro de 2015 de acordo co seguinte horario:
9.15 horas, presentación dos candidatos e das candidatas.
10.00 a 12.00 horas, primeira parte da proba.
12.30 a 14.30 horas, segunda parte da proba.
2. Centros en que se realizarán as probas.
– Provincia da Coruña:
CIFP Someso, rúa Someso, nº 6, A Coruña.
– Provincia de Lugo:
IES Sanxillao, avenida Fontiñas, nº 171, Lugo.
–Provincia de Ourense:
IES Ramón Otero Pedrayo, rúa Padre Feixoo, nº 12, Ourense.
–Provincia de Pontevedra:
IES Sánchez Cantón, avenida Raíña Victoria, Pontevedra.
Terceiro.
Presentación dos candidatos e das candidatas
a) Os candidatos e as candidatas deberán realizar as probas, con carácter xeral, na provincia a que pertenza o centro educativo en que se atope o seu expediente académico. A Dirección Xeral de Educación, Formación Profesional e Innovación Educativa poderá autorizar cambios de sede por causas debidamente xustificadas.
b) Para a realización das probas os candidatos e as candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 23 de xullo de 2015
RESOLUCIÓN do 9 de outubro de 2015 pola que se dispón a publicación do acordo de modificación do Regulamento de réxime interior.
Consello Económico e Social de Galicia — III. Outras disposicións — 04/11/2015

O Regulamento de réxime interior do CES-Galicia, aprobado polo Pleno do día 29 de abril de 1996 e publicado no Diario Oficial de Galicia do 11 de xuño, establece no artigo 45 que lle corresponde ao Pleno do Consello, entre outras, a facultade de reformalo total ou parcialmente.
Na sesión plenaria do día 8 de outubro de 2015 acordouse por unanimidade modificar o artigo 8 do dito regulamento no que concirne á representatividade das organizacións suxeitas a procesos electorais durante o tempo de mandato.
De acordo coas competencias atribuídas polo artigo 16.c) da Lei 6/1995, do 28 de xuño, pola que se crea o Consello Económico e Social de Galicia, e polo artigo 24.d) do seu Regulamento de réxime interno,
Facer público o acordo adoptado polo Pleno 5/2015, do 8 de outubro, e que figura como anexo da presente resolución.
Santiago de Compostela, 9 de outubro de 2015
O Pleno do Consello Económico e Social de Galicia, reunido en sesión ordinaria o oito de outubro de dous mil quince, e en uso das facultades previstas no artigo 13.6 da Lei 6/1995, do 28 de xuño, de creación do Consello Económico e Social de Galicia, e no artigo 45 do seu Regulamento de réxime interior, do 29 de abril, coas súas posteriores modificacións,
Modificar o artigo 8 do Regulamento de réxime interior do Consello Económico e Social de Galicia engadíndolle un novo parágrafo cuxo teor literal é o que segue:
«En particular, a representación das organizacións que corresponda establecer en atención aos resultados obtidos en procesos electorais axustarase cada ano no mes de xaneiro, de acordo cos datos que resulten da certificación oficial de resultados na data do 31 de decembro do ano inmediatamente anterior, e repartiranse os membros que correspondan en proporción directa aos ditos resultados. Cando como consecuencia do anterior se produzan modificacións no número de membros do Pleno atribuídos a algunhas organizacións, estas formularán, non máis tarde do mes de febreiro dese ano, as propostas de nomeamentos e cesamentos que sexan pertinentes.
O presente acordo publicarase no Diario Oficial de Galicia».
RESOLUCIÓN do 15 de outubro de 2015 pola que se dá publicidade dunha encomenda de xestión para o ano 2015 ao Centro Tecnolóxico do Mar-Fundación Cetmar.
Instituto Enerxético de Galicia — III. Outras disposicións — 04/11/2015

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade a unha encomenda de xestión para o ano 2015 do Instituto Enerxético de Galicia-Inega ao Centro Tecnolóxico do Mar-Fundación Cetmar, coas seguintes características:
– Actividade: servizos para a elaboración dun inventario ambiental da área experimental para o aproveitamento de enerxías mariñas que se espera instalar nas proximidades do porto exterior da Coruña e unha análise e planificación da xestión dos interesados nesa área experimental.
– Natureza e alcance da xestión encomendada: esta encomenda ten natureza intrasubxectiva, ao ter a Fundación Cetmar a consideración de medio propio instrumental da Administración, de acordo co previsto no artigo 24.6 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: ata o 15 de setembro de 2015.
Santiago de Compostela, 15 de outubro de 2015
ORDE do 26 de novembro de 2015 pola que se autoriza a apertura e o funcionamento do centro privado Mega Formación, do concello de Vigo (Pontevedra), para impartir o ciclo formativo de grao superior de Comercio Internacional.
Consellería de Cultura, Educación e Ordenación Universitaria — III. Outras disposicións — 17/12/2015

A titularidade do centro privado Mega Formación, do concello de Vigo, solicita autorización para impartir o ciclo formativo de grao superior de Comercio Internacional.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995, que o desenvolve, por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do centro privado Mega Formación, do concello de Vigo, que queda configurado como se sinala a seguir:
Ensinanzas que se autorizan:
1 ciclo formativo de grao superior de Comercio Internacional (2 unidades para 20 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de novembro de 2015
ORDE do 25 de novembro de 2015 pola que se dispón que cesen varios membros do Consello Galego de Consumidores e Usuarios.
Consellería de Economía, Emprego e Industria — II. Autoridades e persoal — 23/12/2015

De acordo coa proposta efectuada pola presidenta do Instituto Galego de Consumo, e en virtude do establecido nos artigos 7.1.d) e 3.3 do Decreto 127/1998, do 23 de abril, polo que se crea o Consello Galego de Consumidores e Usuarios,
Artigo 1. Cesar como membro titular do Consello Galego de Consumidores e Usuarios, de acordo co establecido nos artigos 7.1.d) e 3.3 do Decreto 127/1998, do 23 de abril, polo que se crea o Consello Galego de Consumidores e Usuarios, a Otilia Novegil Villanueva, da Asociación de Consumidores e Iniciativa Social Amas de Casa de Marín.
Artigo 2. Cesar como membro suplente do Consello Galego de Consumidores e Usuarios, de acordo co establecido nos artigos 7.1.d) e 3.3 do Decreto 127/1998, do 23 de abril, polo que se crea o Consello Galego de Consumidores e Usuarios, a Teresa Iglesias Quintáns, da Asociación de Consumidores e Iniciativa Social Amas de Casa de Marín.
Santiago de Compostela, 25 de novembro de 2015
ORDE do 30 de novembro de 2015 pola que se autoriza o cambio de domicilio por traslado de instalacións do centro privado Art Ourense, do concello de Ourense.
Consellería de Cultura, Educación e Ordenación Universitaria — III. Outras disposicións — 22/12/2015

O centro privado Art Ourense, do concello de Ourense, solicita o cambio de domicilio por traslado de instalacións da rúa A Coruña, 32, baixo esquerda, á rúa Progreso, nº 34, de Ourense.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de domicilio por traslado de instalacións, da rúa A Coruña, nº 32, baixo esquerda á rúa Progreso, nº 34, de Ourense, que queda configurado como se sinala a seguir:
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de novembro de 2015
RESOLUCIÓN do 25 de novembro de 2015 pola que se nomean os membros da Comisión de Seguimento da execución dos proxectos de desenvolvemento de natureza industrial, vinculados aos parques eólicos adxudicados conforme as ordes de convocatoria que regula a Lei 8/2009, do 22 de decembro.
Instituto Enerxético de Galicia — III. Outras disposicións — 03/12/2015

O artigo 3 da Orde do 3 de abril de 2012 pola cal se aproba o Regulamento da Comisión de Seguimento da execución dos proxectos de desenvolvemento de natureza industrial e do resto de criterios de selección vinculados aos parques eólicos adxudicados dentro das ordes de convocatoria que regula a Lei 8/2009, do 22 de decembro, establece que exercerá a presidencia da citada comisión de seguimento a persoa titular do Instituto Enerxético de Galicia, que nomeará os cinco membros restantes. Por Resolución do 1 de decembro de 2014 procedeuse ao nomeamento dos membros da citada comisión. Mediante esta resolución procédese a modificar a un representante da Dirección Xeral de Enerxía e Minas na Comisión de Seguimento, quedando integrada polos seguintes membros:
– En representación da Dirección Xeral de Enerxía e Minas, Paula Uría Traba e Raquel Carballido Reboredo.
– En representación do Inega, Emérito Freire Sambade.
– En representación do Igape, Norberto Penedo Rey e Antonio Aguete Estévez.
Actuará de secretaria da Comisión de Seguimento Raquel Carballido Reboredo.
Santiago de Compostela, 25 de novembro de 2015
RESOLUCIÓN do 28 de outubro de 2015 pola que se procede á publicación das subvencións concedidas e denegadas en virtude da Orde do 6 de xullo de 2015 pola que se aproban as bases reguladoras e se convocan subvencións para proxectos de acción de saúde pública no campo do VIH/sida en Galicia.
Consellería de Sanidade — III. Outras disposicións — 03/12/2015

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 16.2 da Orde do 6 de xullo de 2015 pola que se aproban as bases reguladoras e se convocan subvencións para proxectos de acción de saúde pública no campo do VIH/sida en Galicia, procédese á publicación das subvencións concedidas e denegadas en virtude da devandita orde.
Crédito orzamentario inicial: 290.000,00 €.
Aplicación: 1002.413A.481.1.
No que se refire ás entidades beneficiarias, importes concedidos, finalidade da subvención e causas de denegación: véxase o anexo.
Santiago de Compostela, 28 de outubro de 2015
RESOLUCIÓN do 23 de novembro de 2015 pola que se publican as subvencións concedidas ao abeiro da Orde do 6 de agosto de 2015 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e impulso da competitividade do sector artesán, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (código de procedemento IN201G).
Consellería de Economía, Emprego e Industria — III. Outras disposicións — 03/12/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, procédese á publicación das subvencións concedidas por Resolución do conselleiro de Economía, Emprego e Industria do 20 de outubro de 2015.
Norma reguladora: Orde do 6 de agosto de 2015 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e impulso da competitividade do sector artesán, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (código de procedemento IN201G).
Crédito orzamentario: 300.000,00 €.
Aplicacións orzamentarias: 08.02.751A.770.3, 08.02.751A.781.4, 08.02.751A.761.3.
Santiago de Compostela, 23 de novembro de 2015
ORDE do 4 de decembro de 2015 pola que se fixan os prezos de venda ao público de diversas publicacións desta consellería.
Consellería de Cultura, Educación e Ordenación Universitaria — III. Outras disposicións — 23/12/2015

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 4 de decembro de 2015
CORRECCIÓN de erros. Orde do 22 de setembro de 2015 pola que se fai pública a oferta educativa das ensinanzas deportivas da Comunidade Autónoma de Galicia a partir do curso escolar 2015/16.
Consellería de Cultura, Educación e Ordenación Universitaria — III. Outras disposicións — 29/10/2015

Advertidos erros na devandita orde, publicada no DOG número 199, do 19 de outubro de 2015, cómpre realizar as seguintes correccións:
– Na páxina 40463 do anexo figuran ofertadas no IES Nosa Sra. dos Ollos Grandes de Lugo as ensinanzas técnico-deportivas de grao medio e superior en Atletismo, con códigos XM01005 e XS01005, respectivamente.
As ditas ensinanzas deben figurar cos códigos LM01008 e LS01008, respectivamente.
– Na páxina 40464 do mesmo anexo figuran ofertadas no IES As Barxas de Moaña as ensinanzas técnico-deportivas de grao medio e superior en Atletismo, con códigos XM01005 e XS01005, respectivamente.
As devanditas ensinanzas deben figurar cos códigos LM01008 e LS01008, respectivamente.
ORDE do 11 de decembro de 2015 pola que se fixa o prezo privado para a venda ao público dunha publicación editada pola Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/12/2015

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, tamén se presta tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Axencia Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de decembro de 2015
ORDE do 21 de decembro de 2015 pola que se fai pública a ampliación da dotación orzamentaria para a concesión das axudas establecidas na Orde do 28 de xullo de 2015, pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de xullo de 2015 ata o 30 de xuño de 2016, dentro do Programa para a promoción da integración laboral das persoas con discapacidade en centros especiais de emprego.
Consellería de Economía, Emprego e Industria — III. Outras disposicións — 23/12/2015

A Orde do 28 de xullo de 2015 pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de xullo de 2015 ata o 30 de xuño de 2016, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia núm. 148, do 6 de agosto), establece no seu artigo 1.4, no cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Emprego e Asuntos Laborais.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de as facer chegar ao maior número de persoas ou entidades beneficiarias posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas que se van conceder ao abeiro Orde do 28 de xullo de 2015 pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de xullo de 2015 ata o 30 de xuño de 2016, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia núm. 148, do 6 de agosto), na seguinte contía, aplicación orzamentaria e anualidade que figura dotada nos orzamentos xerais da Comunidade Autónoma de Galicia para o ano 2015:
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de decembro de 2015